ddrg/super_eurlex huggingface dataset:
Euroopa Liidu Teataja L 176 , 15/07/2000 Lk 0051 - 0051



Komisjoni otsus, 11. juuli 2000, millega muudetakse teist korda otsuseid 1999/466/EÜ ja 1999/467/EÜ, millega vastavalt kehtestatakse teatavate liikmesriikide ja liikmesriikide piirkondade veisekarjade ametlikult brutselloosivaba või ametlikult tuberkuloosivaba staatus (teatavaks tehtud numbri K(2000) 1943 all) (EMPs kohaldatav tekst) (2000/442/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ veiste ja sigade ühendusesisest kaubandust mõjutavate loomatervishoiu probleemide kohta, [1] viimati muudetud direktiiviga 2000/15/EÜ, [2] eriti selle A lisa I peatüki punkti 4 ja A lisa II peatüki punkti 7, ning arvestades järgmist: (1) Komisjoni 15. juuli 1999. aasta otsusega 1999/466/EÜ, millega kehtestatakse teatavate liikmesriikide või liikmesriikide piirkondade veisekarjade ametlikult brutselloosivaba staatus ja millega tunnistatakse kehtetuks otsus 97/175/EÜ, [3] muudetud otsusega 2000/69/EÜ, [4] antakse see staatus teatavatele liikmesriikidele ja nende piirkondadele kuni 30. juunini 2000. (2) Komisjoni 15. juuli 1999. aasta otsusega 1999/467/EÜ, millega kehtestatakse teatavate liikmesriikide või liikmesriikide veisekarjade ametlikult tuberkuloosivaba staatus ja millega tunnistatakse kehtetuks otsus 97/76/EÜ, [5] muudetud otsusega 2000/69/EÜ, antakse see staatus teatavatele liikmesriikidele ja nende piirkondadele kuni 30. juunini 2000. (3) Ametlikult brutselloosivaba staatuse eespool nimetatud otsustega ettenähtud ajaline kestus kehtestati veiste identifitseerimissüsteemi käsitlevates eri õigusaktides leiduva kuupäevi puudutava segaduse tõttu. (4) Kuni direktiivi 64/432/EMÜ A lisa I peatüki punkti 4b ja A lisa II peatüki punkti 7b muudatuse jõustumiseni on vaja otsuste 1999/466/EÜ ja 1999/467/EÜ II lisades nimetatud piirkondade veisekarjade ametlikult heakskiidetud brutselloosi- või tuberkuloosivaba staatust ajutiselt pikendada. (5) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Sõnad "kuni 30. juunini 2000" otsuse 1999/466/EÜ II lisa pealkirjas asendatakse sõnadega "kuni 31. oktoobrini 2000". 2. Sõnad "kuni 30. juunini 2000" otsuse 1999/467/EÜ II lisa pealkirjas asendatakse sõnadega "kuni 31. oktoobrini 2000". Artikkel 2 Käesolev otsus on adresseeritud liikmesriikidele. Brüssel, 11. juuli 2000 Komisjoni nimel komisjoni liige David Byrne [1] EÜT 121, 29.7.1964, lk 1977/64. [2] EÜT L 105, 3.5.2000, lk 34. [3] EÜT L 181, 16.7.1999, lk 34. [4] EÜT L 23, 28.1.2000, lk 76. [5] EÜT L 181, 16.7.1999, lk 36. --------------------------------------------------
Euroopa Liidu Teataja L 190 , 27/07/2000 Lk 0001 - 0001



Nõukogu otsus, 29. juuni 2000, Euroopa Ühenduse ja Vietnami Sotsialistliku Vabariigi vahel sõlmitud tekstiili- ja rõivatoodetega kauplemise lepingut ja selle ajutist kohaldamist muutvale kirjade vahetuse teel sõlmitavale kokkuleppele Euroopa Ühenduse nimel allakirjutamise kohta (2000/464/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) Komisjon on Euroopa Ühenduse nimel pidanud läbirääkimisi Vietnami Sotsialistliku Vabariigiga kirjade vahetuse teel sõlmitava kokkuleppe üle, mis muudab Euroopa Ühenduse ja Vietnami Sotsialistliku Vabariigi vahel sõlmitud tekstiili- ja rõivatoodetega kauplemise lepingut, ja mida edaspidi nimetatakse kirjade vahetuse teel sõlmitud kokkuleppeks. (2) Kirjade vahetuse teel sõlmitud kokkuleppele, mis parafeeriti 31. märtsil 2000, tuleb ühenduse nimel alla kirjutada. (3) Kuni kirjade vahetuse teel sõlmitud kokkuleppe ametlikuks sõlmimiseks vajalike menetluste lõpuleviimist on sobiv rakendada seda ajutiselt vastastikustel alustel alates 1. juulist 2000, ON TEINUD JÄRGMISE OTSUSE: Artikkel 1 Käesolevaga kiidetakse heaks kirjade vahetuse teel sõlmitud kokkuleppele ühenduse nimel antud allkiri vastavalt nimetatud kokkuleppe sõlmimist käsitlevale nõukogu otsusele. Nimetatud kokkuleppe tekst lisatakse käesolevale otsusele. Artikkel 2 Nõukogu eesistuja on volitatud määrama isiku(d), kellel on õigus kirjade vahetuse teel sõlmitud kokkuleppele alla kirjutada, tingimusel, et kokkulepe sõlmitakse. Artikkel 3 Kirjade vahetuse teel sõlmitud kokkulepet rakendatakse ajutiselt vastastikustel alustel alates 1. juulist 2000 kuni selle sõlmimiseks vajalike menetluste lõpuleviimiseni. Artikkel 4 Käesolev otsus avaldatakse Euroopa Ühenduste Teatajas. Käesolev otsus jõustub selle avaldamise päeval. Luxembourg, 29. juuni 2000 Nõukogu nimel eesistuja M. Arcanjo --------------------------------------------------
Euroopa Liidu Teataja L 183 , 22/07/2000 Lk 0016 - 0016



Nõukogu otsus, 17. juuli 2000, millega muudetakse otsust 1999/311/EÜ üleeuroopalise kõrgharidusalase koostööprogrammi kolmanda etapi (Tempus III) (2000–2006) vastuvõtmise kohta (2000/460/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 308, võttes arvesse komisjoni ettepanekut, võttes arvesse Euroopa Parlamendi arvamust [1], võttes arvesse majandus- ja sotsiaalkomitee arvamust [2], võttes arvesse regioonide komitee arvamust [3] ning arvestades järgmist: (1) Nõukogu võttis otsusega 1999/311/EÜ [4] vastu üleeuroopalise kõrgharidusalase koostööprogrammi kolmanda etapi (Tempus III) (2000–2006). (2) See programm on mõeldud mitteassotsieerunud Kesk- ja Ida-Euroopa riikidele, kellel vastavalt määrusele (EMÜ) nr 3906/89 (Phare programm) [5] või seda asendama mõeldud programmile on õigus majandusabile, ning endise Nõukogude Liidu uutele iseseisvunud riikidele ja Mongooliale, nagu on sätestatud nõukogu 29. detsembri 1999. aasta määruses (EÜ, Euratom) nr 99/2000 abi andmise kohta partnerriikidele Ida-Euroopas ja Kesk-Aasias [6] (mis asendab varasemat programmi Tacis). (3) Artiklile 2 lisatud joonealune märkus deklareerib, et "hetkel" käsitleb käesolev programm Albaaniat, Bosnia-Hertsegoviinat ja endist Jugoslaavia Makedoonia Vabariiki. (4) Tulevikus on tähtis, et Tempus III programmi suudetaks laiendada muudele nimetatud piirkonna riikidele, eriti Horvaatiale, ON VASTU VÕTNUD JÄRGMISE OTSUSE: Artikkel 1 Otsust 1999/311/EÜ muudetakse järgmiselt: 1. Artikli 2 esimene lõik asendatakse järgmisega: "Tempus III hõlmab mitteassotsieerunud Kesk- ja Ida-Euroopa riike, millel vastavalt määrusele (EMÜ) nr 3906/89 (Phare programm) või seda asendama mõeldud programmile on õigus majandusabile, ning endise Nõukogude Liidu uusi iseseisvunud riike ja Mongooliat, mida on mainitud määruses (EÜ, Euratom) nr 99/2000 (mis asendab varasemat programmi Tacis). Neid riike nimetatakse edaspidi "abikõlblikeks riikideks"." 2. Joonealune märkus 1 jäetakse välja. Artikkel 2 Käesolev otsus jõustub selle Euroopa Ühenduste Teatajas avaldamise päeval. Brüssel, 17. juuli 2000 Nõukogu nimel eesistuja L. Fabius [1] Arvamus on esitatud 14. juunil 2000 (Euroopa Ühenduste Teatajas seni avaldamata). [2] Arvamus on esitatud 29. mail 2000 (Euroopa Ühenduste Teatajas seni avaldamata). [3] Arvamus on esitatud 14. juunil 2000 (Euroopa Ühenduste Teatajas seni avaldamata). [4] EÜT L 120, 8.5.1999, lk 30. [5] EÜT L 375, 23.12.1989, lk 11. Määrust on viimati muudetud määrusega (EÜ) nr 1266/1999 (EÜT L 161, 20.6.1999, lk 68). [6] EÜT L 12, 18.1.2000, lk 1. --------------------------------------------------
Official Journal L 200 , 08/08/2000 P. 0062 - 0063



KOMISJONI OTSUS, 25. juuli 2000, millega muudetakse otsust 93/42/EMÜ täiendavate garantiide kohta seoses veiste infektsioosse rinotrahheiidiga ühenduse territooriumi teatavatesse haigusevabadesse osadesse saadetavate veiste puhul ning tunnistatakse kehtetuks otsused 95/109/EÜ ja 98/580/EÜ (teatavaks tehtud numbri K(2000) 2260 all) (EMPs kohaldatav tekst) (2000/502/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ veiste ja sigade ühendusesisest kaubandust mõjutavate loomatervishoiu probleemide kohta,1 viimati muudetud nõukogu direktiiviga 2000/20/EÜ,2 eriti selle artikleid 9 ja 10, ning arvestades järgmist: (1) Komisjoni otsusega 93/42/EMÜ,3 viimati muudetud otsusega 1999/579/EÜ,4 antakse täiendavad garantiid seoses infektsioosse rinotrahheiidiga haigusest vabasse Taani, Soome, Rootsi ja Austriasse saadetavate veiste puhul. (2) Saavutatud edu kaitsmiseks ja veiste infektsioosse rinotrahheiidi tõrjeprogrammi edukaks lõpuleviimiseks on Itaalia Bolzano provintsile komisjoni otsusega 95/109/EÜ5 (viimati muudetud otsusega 1999/579/EÜ6) antud teatavad täiendavad garantiid. (3) Itaalia leiab, et Bolzano provints on praegu vaba veiste infektsioossest rinotrahheiidist ja on esitanud komisjonile tõendavad dokumendid. (4) Itaalia ametiasutused kohaldavad loomade liikumisel riigi piires eeskirju, mis on vähemalt sama ranged, kui käesoleva otsusega ettenähtud eeskirjad. (5) Itaalias Bolzano provintsis saavutatud edu kaitsmiseks on asjakohane näha ette teatavad täiendavad garantiid ja muuta vastavalt otsuse 93/42/EMÜ lisa. (6) Seoses kavandatud meetmetega tuleb otsus 95/109/EÜ kehtetuks tunnistada. (7) Itaalias, eelkõige Bolzano provintsis kohaldatav veiste infektsioosse rinotrahheiidi tõrjeprogramm kiideti komisjoni otsusega 98/580/EÜ6 heaks kolmeks aastaks, seoses kavandatud meetmetega tuleb see otsus kehtetuks tunnistada. (8) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Otsuse 93/42/EMÜ lisa asendatakse käesoleva otsuse lisaga. 2. Otsus 95/109/EÜ tunnistatakse kehtetuks. 3. Otsus 98/580/EÜ tunnistatakse kehtetuks. Artikkel 2 Käesolev otsus on adresseeritud liikmesriikidele. Brüssel, 25. juuli 2000 Komisjoni nimel komisjoni liige DAVID BYRNE 1 EÜT 121, 29.7.1964, lk 1977/64. 2 EÜT L 163, 4.7.2000, lk 35. 3 EÜT L 16, 25.1.1993, lk 50. 4 EÜT L 219, 19.8.1999, lk 53. 5 EÜT L 79, 7.4.1995, lk 32. 6 EÜT L 279, 16.10.1998, lk 49. LISA Liikmesriik Piirkond Taani Kõik piirkonnad Itaalia Bolzano provints Austria Kõik piirkonnad Soome Kõik piirkonnad Rootsi Kõik piirkonnad
Nõukogu otsus,

31. juuli 2000,

Euroopa Ühenduse ja Norra vahel seoses ühise teabevõrgu/ühise süsteemiliidese (CCN/CSI) laiendamisega ühistransiidiprotseduuri konventsiooni raames sõlmitud kokkuleppe sõlmimise kohta kirjavahetuse teel

(2000/506/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lausega ja artikli 300 lõike 3 esimese lõiguga,

võttes arvesse komisjoni ettepanekut

ning arvestades järgmist:

(1) EÜ/EFTA ühistransiidi ühiskomitee [1] otsusega nr 1/1999 kasutusele võetud arvutipõhise süsteemi rakendamine nõuab rahvusvahelise arvutivõrgu loomist, mis võimaldaks infovahetust 20. mai 1987. aasta ühistransiidiprotseduuri konventsiooni [2] osaliste pädevate asutuste vahel (edaspidi "konventsioon").

(2) Euroopa Ühendus on juba töötanud välja ühise teabevõrgu/ühise süsteemiliidese (CCN/CSI), mis vastab vajalikele nõuetele.

(3) EÜ/EFTA ühistransiidi ühiskomitee otsuses nr 2/1999 sätestatakse, et CCN/CSI-d kasutavad kõik konventsiooniosalised [3] ja et partnerriikide rahaline osalus ja muud sellega seotud küsimused reguleeritakse vastastikuste lepingutega ühenduse ja iga partnerriigi vahel.

(4) 22. oktoobril 1999 andis nõukogu Euroopa Ühenduste Komisjonile volitused alustada läbirääkimisi iga ühendusse mittekuuluva partnerriigiga, kes on konventsioonisalised, et sõlmida kirjavahetuse teel kokkulepe CCN/CSI laiendamise osas igasse kõnealusesse riiki.

(5) Komisjon on pidanud läbirääkimisi CCN/CSI Norrasse laiendamise osas.

(6) Nimetatud laienemise eesmärgil peetud kirjavahetuse teel sõlmitud kokkulepe tuleks heaks kiita,

ON VASTU VÕTNUD JÄRGMISE OTSUSE:

Artikkel 1

Ühendus kiidab heaks kirjavahetuse teel sõlmitud kokkuleppe Euroopa Ühenduse ja Norra vahel seoses ühise teabevõrgu/ühise süsteemiliidese (CCN/CSI) laiendamisega ühistransiidiprotseduuri konventsiooni raames.

Kirjavahetuse teel sõlmitud kokkuleppe tekst lisatakse käesolevale otsusele.

Artikkel 2

Nõukogu eesistuja on volitatud määrama isiku(d), kellel on õigus kirjavahetuse teel sõlmitud kokkuleppele alla kirjutada ja see ühenduse suhtes siduvaks muuta.

Artikkel 3

Käesolev otsus jõustub Euroopa Ühenduste Teatajas avaldamise päeval.

Brüssel, 31. juuli 2001

Nõukogu nimel

eesistuja

H. Védrine

[1] EÜT L 65, 12.3.1999, lk 50.

[2] EÜT L 226, 13.8.1987, lk 2.

[3] EÜT L 119, 7.5.1999, lk 53.

--------------------------------------------------
Euroopa Liidu Teataja L 204 , 11/08/2000 Lk 0044 - 0044



Komisjoni otsus, 10. august 2000, millega muudetakse otsust 92/160/EMÜ seoses Brasiiliast imporditavate hobuslastega (teatavaks tehtud numbri K(2000) 2490 all) (EMPs kohaldatav tekst) (2000/508/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikli 13 lõiget 2, ning arvestades järgmist: (1) Komisjoni otsusega 92/160/EMÜ, [2] viimati muudetud otsusega 2000/163/EÜ, [3] on kehtestatud teatavate kolmandate riikide piirkondlik jaotus hobuslaste importimiseks. (2) Brasiilia osariigid Sergipe ja Ceará on lisatud otsuse 92/160/EMÜ nende Brasiilia osariikide loetellu, millest liikmesriigid lubavad hobuslasi importida. (3) Brasiilia on teatanud malleuse esinemise juhtudest Sergipe ja Ceará osariigi teatavate piirkondade tööhobustel. Nakkuse päritolu ei ole seni teada. (4) Kooskõlas ühenduse õigusaktidega on liikmesriikidel lubatud importida hobuslasi kolmandatest riikidest või ametliku piirkondadeks jaotamise korral kolmanda riigi territooriumi osadest, kus malleust pole esinenud kuue kuu jooksul enne eksporti. Seetõttu on asjakohane kohandada asjaomases riigis piirkondadeks jaotamist vastavalt haiguse olukorrale. (5) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/160/EMÜ lisas esitatud Brasiilia osariikide loetelust jäetakse välja osariigid Sergipe ja Ceará. Artikkel 2 Käesolev otsus on adresseeritud liikmesriikidele. Brüssel, 10. august 2000 Komisjoni nimel komisjoni liige David Byrne [1] EÜT L 224, 18.8.1990, lk 42. [2] EÜT L 71, 18.3.1992, lk 27. [3] EÜT L 51, 24.2.2000, lk 46. --------------------------------------------------
Euroopa Liidu Teataja L 257 , 11/10/2000 Lk 0023 - 0023



Nõukogu otsus, 28. september 2000, milles käsitletakse lepingu sõlmimist Euroopa Ühenduse ja Norra Kuningriigi vahel Norra osalemise kohta Narkootikumide ja Narkomaania Euroopa Järelevalvekeskuse töös (2000/602/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 30 koos artikli 300 lõike 2 esimese lõigu teise lausega, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Nõukogu 8. veebruari 1993. aasta määruse (EMÜ) nr 302/93 Narkootikumide ja Narkomaania Euroopa Järelevalvekeskuse asutamise kohta, [3] artikliga 13 nähakse ette, et keskus on avatud kolmandatele riikidele, kes jagavad ühenduse ja selle liikmesriikide huve keskuse eesmärkide ja töö vastu. (2) Tuleks heaks kiita Ühenduse ja Norra vaheline leping Norra osalemise kohta Narkootikumide ja Narkomaania Euroopa Järelevalvekeskuse töös, mille üle komisjon pidas Euroopa Ühenduse nimel läbirääkimisi, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Norra Kuningriigi vaheline leping Norra osalemise kohta Narkootikumide ja Narkomaania Euroopa Järelevalvekeskuse töös. Lepingu tekst lisatakse käesolevale otsusele. Artikkel 2 Nõukogu eesistuja on volitatud nimetama isiku või isikud, kellel on õigus ühenduse suhtes siduvale kokkuleppele alla kirjutada ja esitada lepingu [4] artikliga 12 ettenähtud diplomaatiline teade. Brüssel, 28. september 2000 Nõukogu nimel eesistuja D. Vaillant [1] EÜT C 376 E, 28.12.1999, lk 58. [2] Arvamus on esitatud 16. juunil 2000 (Euroopa Ühenduste Teatajas seni avaldamata). [3] EÜT L 36, 12.2.1993, lk 1. Määrust on muudetud määrusega (EÜ) nr 3294/94 (EÜT L 341, 30.12.1994, lk 7). [4] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 258 , 12/10/2000 Lk 0036 - 0037



Komisjoni otsus, 26. september 2000, millega muudetakse otsust 96/603/EÜ, millega kehtestatakse A-klassidesse "Põlengut mittesoodustavad tooted" kuuluvate toodete nimekiri, mis on ette nähtud ehitustooteid käsitleva nõukogu direktiivi 89/106/EMÜ artiklit 20 rakendavas otsuses 94/611/EÜ (teatavaks tehtud numbri K(2000) 2640 all) (EMPs kohaldatav tekst) (2000/605/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1988. aasta direktiivi 89/106/EMÜ [1] ehitustooteid käsitlevate liikmesriikide õigusnormide ühtlustamise kohta, mida on muudetud direktiiviga 93/68/EMÜ, [2] eriti selle artiklit 20, ning arvestades järgmist: (1) Komisjoni otsuses 96/603/EÜ [3] kehtestati komisjoni otsuse 94/611/EÜ [4] lisa tabelites 1 ja 2 ettenähtud A-klassidesse "Põlengut mittesoodustavad tooted" kuuluvate toodete nimekiri, milles kirjeldatakse ehitustoodete tuletundlikkustoimivust väljendavat Euroopa liigitussüsteemi. (2) Otsus 94/611/EÜ on asendatud komisjoni otsusega 2000/147/EÜ [5], milles ei osundata A-klassidele, seega on vaja otsust 96/603/EÜ muuta. (3) Käesolevas otsuses ettenähtud meetmed on kooskõlas alalise ehituskomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 96/603/EÜ muudetakse järgmiselt. 1. Artikli 1 esimene lõik asendatakse järgmise tekstiga: "Käesoleva otsuse lisas loetletud materjalid ja nendest valmistatud tooted liigitatakse nende madala põlevuse taseme tõttu ja vastavalt lisas ettenähtud tingimustele otsuse 2000/147/EÜ lisa tabelites 1 ja 2 ettenähtud klassi A1 ja klassi A1FL". 2. Lisa muudetakse järgmiselt: a) pealkiri asendatakse järgmisega: "Materjalid, mida, ilma et neid oleks vaja katsetada, peetakse otsuses 2000/147/EÜ ettenähtud tuletundlikkuse klassidesse A1 ja A1FL kuuluvaiks"; b) üldmärkusi muudetakse järgmiselt: i) esimeses ja kolmandas lõikes asendatakse tekst "A-klassidesse" tekstiga "klassi A1 ja klassi A1FL"; ii) esimeses ja neljandas lõikes asendatakse tekst "(olenevalt sellest, kumb väärtus on väiksem)" tekstiga "(olenevalt sellest, kumb väljendusviis on vähem koormav)". Artikkel 2 Käesolev otsus on adresseeritud liikmesriikidele. Brüssel, 26. september 2000 Komisjoni nimel komisjoni liige Erkki Liikanen [1] EÜT L 40, 11.2.1989, lk 12. [2] EÜT L 220, 30.8.1993, lk 1. [3] EÜT L 267, 19.10.1996, lk 23. [4] EÜT L 241, 16.9.1994, lk 25. [5] EÜT L 50, 23.2.2000, lk 14. --------------------------------------------------
Euroopa Liidu Teataja L 272 , 25/10/2000 Lk 0041 - 0041



Komisjoni otsus, 12. oktoober 2000, millega muudetakse otsust 94/442/EÜ, millega seatakse sisse lepitusmenetlus Euroopa Põllumajanduse Arendus- ja Tagatisfondi (EAGGF) tagatisrahastu raamatupidamisarvestuse kontrollimise ja heakskiitmise raames (teatavaks tehtud numbri K(2000) 2988 all) (2000/649/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, [1] eriti selle artikli 7 lõiget 5, ning arvestades järgmist: (1) Kuna tänapäevased finantsauditi meetodid muutuvad aina olulisemaks EAGGF tagatisrahastu raamatupidamisarvestuse kontrollimisel ja heakskiitmisel, peaks lepitusorgan koosnema mitte üksnes liikmetest, kes on väga pädevad EAGGF tagatisrahastu küsimustes, vaid ka liikmetest, kellel on suur kogemus praktilise finantsauditi alal. Komisjoni otsust 94/442/EÜ, millega seatakse sisse lepitusmenetlus Euroopa Põllumajanduse Arendus- ja Tagatisfondi tagatisrahastu raamatupidamisarvestuse kontrollimise ja heakskiitmise raames, [2] tuleks vastavalt kohandada. (2) Käesoleva otsusega ettenähtud meetmed on kooskõlas Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 94/442/EÜ muudetakse järgmiselt. Artikli 3 lõike 1 esimene lõik asendatakse järgmisega: "Organisse kuulub viis liiget, kes valitakse tunnustatud isikute hulgast, kelle sõltumatus on tagatud ja kes on väga pädevad EAGGF tagatisrahastu asjus või finantsauditi alases töös. Nad peavad olema eri liikmesriikide kodanikud." Artikkel 2 Käesolev otsus on adresseeritud liikmesriikidele. Brüssel, 12. oktoober 2000 Komisjoni nimel komisjoni liige Franz Fischler [1] EÜT L 160, 26.6.1999, lk 103. [2] EÜT L 182, 16.7.1994, lk 45. --------------------------------------------------
Euroopa Liidu Teataja L 278 , 31/10/2000 Lk 0024 - 0024



Nõukogu otsus, 23. oktoober 2000, millega muudetakse otsust 2000/265/EÜ finantsmääruse kehtestamise kohta, millega reguleeritakse eelarveaspektide haldamist seoses nõukogu asepeasekretäri nimel teatavate liikmesriikide kasuks sõlmitud lepingutega Schengeni keskkonna side infrastruktuuri (Sisnet) paigaldamise ja toimimise kohta (2000/664/EÜ) EUROOPA LIIDU NÕUKOGU, võttes arvesse Euroopa Liidu lepingule ja Euroopa Ühenduse asutamislepingule lisatud Schengeni acquis' Euroopa Liitu integreerimise protokolli (edaspidi "Schengeni protokoll") artikli 2 lõike 1 teise lõigu esimest lauset ning arvestades järgmist: (1) Nõukogu asepeasekretäri volitati otsusega 1999/870/EÜ [1] esindama Schengeni acquis' Euroopa Liitu integreerimisega seoses teatavaid liikmesriike Schengeni keskkonna sideinfrastruktuuri (edaspidi "Sisnet") paigaldamist ja toimimist käsitlevate lepingute sõlmimisel ja haldamisel. (2) Nimetatud lepingutest tulenevaid rahalisi kohustusi ei kaeta Euroopa Liidu üldeelarvest. Seepärast ei saa kohaldada Euroopa ühenduste üldeelarve suhtes kohaldatava 21. detsembri 1977. aasta finantsmääruse [2] sätteid. (3) Seetõttu võeti otsuse 2000/265/EÜ [3] alusel vastu finantsmäärus, millega kehtestatakse erieeskirjad, milles määratletakse lepingute sõlmimise käigus tekkinud kulutuste katmiseks ja nimetatud lepingute sõlmimisest tulenevate kohustuste täitmiseks vajaliku eelarve koostamise ja täitmise, asjaomaste riikide tasutavate sissemaksete sissenõudmise ning raamatupidamisaruannete esitamise ja auditeerimise üksikasjalik kord. (4) Hea raamatupidamistava nõuab väiksemate formaalsete muudatuste tegemist nimetatud finantsmääruses. (5) Käesolev otsus kujutab endast Schengeni acquis' edasiarendamist Schengeni protokolli tähenduses, ON VASTU VÕTNUD KÄESOLEVA OTSUSE: Artikkel 1 Nõukogu otsust 2000/265/EÜ muudetakse järgmiselt. 1. Artikli 7 lõike 1 punkt b asendatakse järgmisega: "b) assigneeringud makseteks, mida ei ole 31. detsembriks tehtud 1. jaanuarist 15. detsembrini nõuetekohaselt võetud kulukohustuste eest, kantakse automaatselt üle ainult järgmisse eelarveaastasse." 2. Artikli 7 lõike 2 esimene lõik asendatakse järgmisega: "2. Olenemata lõikest 1 võib nõukogu asepeasekretär esitada Schengeni infosüsteemi töörühmale (edaspidi "SISi töörühm") 31. jaanuariks nõuetekohaselt põhjendatud taotluse kanda 15. detsembriks kulukohustustega sidumata assigneeringud üle järgmisse eelarveaastasse, kui järgmise eelarveaasta eelarve asjaomastes jagudes sätestatud assigneeringud ei ole vajaduste katteks piisavad." 3. Artikli 21 esimene lause asendatakse järgmisega: "Maksed tehakse nõukogu peasekretariaadi nimele just selleks otstarbeks avatud pangakonto kaudu." Artikkel 2 1. Käesolev otsus jõustub selle vastuvõtmise päeval. 2. See avaldatakse Euroopa Ühenduste Teatajas. Luxembourg, 23. oktoober 2000 Nõukogu nimel eesistuja J. Glavany [1] EÜT L 337, 30.12.1999, lk 41. [2] EÜT L 356, 31.12.1977, lk 1. Määrust on viimati muudetud määrusega (EÜ) nr 2673/1999 (EÜT L 326, 18.12.1999, lk 1). [3] EÜT L 85, 6.4.2000, lk 12. --------------------------------------------------